સંઘના અધિકારીનું ભાષણ ફક્ત ચર્ચા કે અખબારોમાં હેડલાઈન્સ માટે હોતું નથી. એમનો કહેલો એક એક શબ્દ ભૂમિગત રીતે થયેલા કાર્યની અસરથી તપ્ત હોય છે, એમની વાણીનો પ્રભાવ હોય છે. રાષ્ટ્રકાર્યની કોઈ સિદ્ધિનો સ્વયં શ્રેય લેવા સંઘ ક્યારેય ઈચ્છતો નથી. ભારતમાં જન્મેલી તમામ આસ્થાઓ અને પરંપરાઓને ડો.મોહન ભાગવતે ભારતીય ધર્મની સંજ્ઞા આપી, જે ખૂબ ઊંડાણભરી અને અદ્દભૂત વાત છે, પરંતુ મીડિયાનું ધ્યાન આ શબ્દ તરફ ગયું નથી. આ ભારતીય ધર્મ અર્થાત શું ? એનો અર્થ છે એ તમામ આસ્થાઓ, પરંપરાઓ અને વિચાર જે ભારતમાં ઉદભવ્યો, જેમાં સિખ, બૌદ્ધ, જૈન, શૈવ-શાક્ત, સનાતની વગેરે સામેલ છે. આ તમામનું મૂલ્ય સમુચ્ચય અર્થાત સામૂહિક સંદેશો એક જ છે અને એ છે સૌનું ભલું. જે ગુરુ નાનકે કહ્યું અથવા તમામ સંતો અને મહાત્માઓએ એને એ સ્વરૂપમાં વ્યક્ત કર્યું કે ઈશ્વર સૌનું ભલું કરે, સૌનું કલ્યાણ કરે, તમામ સ્વસ્થ રહે, સૌ પ્રગતિ કરે અને સૌને ઈશ્વરના આશીર્વાદ મળે. આ ભારતીય મૂલ્ય બોધ છે. અમે ક્યારેય એમ નથી કહેતા કે અમારું ભલું થાય કે જે અમારા વિચાર કે આસ્થા કે ધર્મમાં માનતા હોય માત્ર એમનું જ કલ્યાણ થાય. ભારતના મૂળભૂત સ્વભાવમાં જ સર્વ સહમતિ અર્થાત સર્વાનુમતિ અને સૌનું કલ્યાણ અંતર્નિહિત છે, સંઘ આ જ વાતને માને છે..